**LĒMUMS**

LIEPĀJĀ

|  |  |
| --- | --- |
| 2021.gada 20.maijā |  Nr.208/6(prot. Nr.6, 19.§) |

Par valstij piekritīgo nekustamo
īpašumu Lēņu ielā 5, Liepājā

Ar Valsts ieņēmumu dienesta 2021.gada 14.aprīļa vēstuli Nr.P009-5/5.1/738 “Par valstij piekritīgo nekustamo īpašumu Lēņu ielā 5, Liepājā” Liepājas pilsētas pašvaldība informēta par to, ka saskaņā ar Latvijas Republikas Uzņēmumu reģistra 2021.gada 26.februāra lēmumu Nr.6-12/21198 valstij piekritīgā manta - ēku (būvju) nekustamais īpašums, kas sastāv no jaunbūves (kadastra apzīmējums 1700 514 0403) Lēņu ielā 5, Liepājā, ar Valstij piekritīgās mantas pieņemšanas un nodošanas aktu ir ņemts valsts uzskaitē.

 Publiskas personas mantas atsavināšanas likuma 45.panta pirmā daļa noteic, ka dzīvokļa īpašumu vispirms piedāvā nodot tās pašvaldības īpašumā, kuras administratīvajā teritorijā atrodas attiecīgais dzīvokļa īpašums. Ja pašvaldības dome pieņem lēmumu par dzīvokļa īpašuma pārņemšanu pašvaldības īpašumā, to nodod bez atlīdzības pašvaldības īpašumā. Ja mēneša laikā attiecīgā pašvaldības dome nav pieņēmusi lēmumu vai atsakās pārņemt dzīvokļa īpašumu savā īpašumā, to atsavina šajā likumā noteiktajā kārtībā.

Daudzdzīvokļu dzīvojamā māja Lēņu ielā 5, Liepājā, ar kopējo platību 2592 kv.m ir nepieciešama pašvaldības funkciju veikšanai, sniedzot palīdzību iedzīvotājiem dzīvokļa jautājumu risināšanā.

Iepazīstoties ar piedāvājumu pārņemt ēku (būvju) nekustamo īpašumu Liepājas pilsētas pašvaldības īpašumā saskaņā ar Publiskas personas mantas atsavināšanas likumu, Liepājas pilsētas pašvaldība konstatēja, ka arī zemesgabals ar kadastra apzīmējumu 1700 014 0394 Lēņu ielā 5, Liepājā, uz kura atrodas ēku (būvju) nekustamais īpašums, reģistrēts Liepājas pilsētas zemesgrāmatā uz SIA “LĒŅU NAMS” (reģistrācijas Nr.41203028254) vārda tikai atsevišķā nodalījumā Nr.100000151516. Tātad arī zemesgabals Lēņu ielā 5, Liepājā, ir manta, kas palikusi pēc SIA “LĒŅU NAMS” (reģistrācijas Nr.41203028254) darbības izbeigšanas un izslēgšanas no komercreģistra.

Ievērojot Civillikuma 968.pantā nostiprināto ēku (būvju) un zemes nedalāmības principu, kas nozīmē, ka zeme un uz zemes uzcelta būve ir atzīstamas par vienu nedalāmu nekustamo īpašumu un būves no zemes nav atdalāmas, tādēļ zeme zem ēku (būvju) nekustamā īpašuma Lēņu ielā 5, Liepājā, būtu nododama vienlaikus ar šo ēku (būvju) nekustamo īpašumu un apvienojama vienā īpašuma sastāvā.

Pamatojoties uz Publiskas personas mantas atsavināšanas likuma 42.panta pirmo daļu un 45.panta pirmo daļu, Civillikuma 968.pantu, likuma “Par pašvaldībām” 15.panta pirmās daļas 9.punktu, 21.panta pirmās daļas 17.punktu, Ministru kabineta 2013.gada 26.novembra noteikumu Nr.1354 “Kārtība, kādā veicama valstij piekritīgas mantas uzskaite, novērtēšana, realizācija, nodošana bez maksas, iznīcināšana un realizācijas ieņēmumu ieskaitīšana valsts budžetā” 32.4.apakšpunktu un izskatot Liepājas pilsētas domes pastāvīgās Finanšu komitejas 2021.gada 13.maija lēmumu (sēdes protokols Nr.5), LIEPĀJAS PILSĒTAS DOME

N O L E M J :

1. Piekrist pārņemt Liepājas pilsētas pašvaldības īpašumā ēku (būvju) nekustamo īpašumu Lēņu ielā 5, Liepājā, kas sastāv no jaunbūves (kadastra apzīmējums 1700 014 0394 001), autonomās funkcijas - sniegt palīdzību iedzīvotājiem dzīvokļa jautājumu risināšanā - veikšanai.

2. Lūgt Ministru kabinetu nodot bez atlīdzības Liepājas pilsētas pašvaldības īpašumā nekustamo īpašumu Lēņu ielā 5, Liepājā (kadastra Nr.1700 014 0394), kas sastāv no zemesgabala 3239 kv.m platībā, autonomās funkcijas - sniegt palīdzību iedzīvotājiem dzīvokļa jautājumu risināšanā - veikšanai.

 3. Liepājas pilsētas pašvaldības iestādei “Nekustamā īpašuma pārvalde” pēc lēmuma 1. un 2.punktā minēto īpašumu pārņemšanas iekļaut tos bilancē.

4. Liepājas pilsētas pašvaldības izpilddirektora vietniekam (īpašumu jautājumos) kontrolēt lēmuma 3.punkta izpildi.

|  |  |
| --- | --- |
| DOMES PRIEKŠSĒDĒTĀJS | Jānis VILNĪTIS |
| Nosūtāms: | Finanšu pārvaldes Ieņēmumu daļai, Izpilddirektora birojam, Nekustamā īpašuma pārvaldei, Nekustamā īpašuma pārvaldes grāmatvedībai, Vides aizsardzības un reģionālās attīstības ministrijai, Finanšu ministrijai, VAS “Valsts nekustamie īpašumi”, Valsts ieņēmumu dienestam uz e-pastu: FP.lietvedība@vid.gov.lv |